Қазақстан Республикасы

Премьер-Министрінің

2021 жылғы «\_\_» наурыздағы

№ өкімімен

бекітілген

**Жер реформасы жөніндегі комиссия туралы ереже**

**1-тарау. Жалпы ережелер**

1. Жер реформасы жөніндегі комиссия (бұдан әрі – Комиссия) Қазақстан Республикасы Үкіметінің жанындағы консультативтік-кеңесші орган болып табылады.

2. Комиссия өз қызметінде Қазақстан Республикасының Конституциясын, Қазақстан Республикасының заңдарын, Қазақстан Республикасы Президентінің және Үкіметінің актілерін, Қазақстан Республикасының өзге де нормативтік құқықтық актілерін, сондай-ақ осы Ережені басшылыққа алады.

3. Қазақстан Республикасы Ауыл шаруашылығы министрлігі Комиссияның жұмыс органы болып табылады.

4. Комиссияның отырыстары қажеттілігіне қарай, бірақ кемінде айына
2 рет өткізіледі.

 **2-тарау. Комиссияның негізгі міндеті**

5. Комиссияның міндеті жер қатынастары саласындағы, оның ішінде Үкімет басшылығы деңгейінде шешім қабылдауды қажет ететін проблемалық мәселелер бойынша ұсыныстар және ұсынымдар тұжырымдау болып табылады.

**3-тарау. Комиссияның жұмысын ұйымдастыру және оның тәртібі**

### 6. Комиссияның жұмысын ұйымдастыру және оның тәртібі Қазақстан Республикасы Үкіметінің 1999 жылғы 16 наурыздағы № 247 қаулысымен бекітілген Қазақстан Республикасы Үкіметінің жанындағы консультативтік-кеңесші органдар мен жұмыс топтарын құру тәртібі, қызметі мен таратылуы туралы нұсқаулыққа және Комиссияның хаттамалық шешімімен бекітілетін Комиссияның жұмыс регламентіне сәйкес жүзеге асырылады.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_